Avengers: Infinity War

| Avengers: Infinity War |
| --- | --- |

Ohjaaja:   Anthony Russo  Joe Russo 
Käsikirjoittaja:   Christopher Markus  Stephen McFeely 
Perustuu:  Stan Leen ja Jack Kirbyn sarjakuvaan Kostajat
Tuottaja:  Kevin Feige
Säveltäjä:  Alan Silvestri
Kuvaaja:  Trent Opaloch
Leikkaaja:   Jeffrey Ford  Matthew Schmidt 
Tuotantosuunnittelija:  Charles Wood
Pukusuunnittelija:  Judianna Makovsky
Pääosat:   Robert Downey Jr.  Chris Hemsworth  Mark Ruffalo  Chris Evans  Scarlett Johansson  Benedict Cumberbatch  Don Cheadle  Tom Holland  Chadwick Boseman  Paul Bettany  Elizabeth Olsen  Anthony Mackie  Sebastian Stan  Danai Gurira  Letitia Wright  Tom Hiddleston  Idris Elba  Peter Dinklage  Benedict Wong  Pom Klementieff  Karen Gillan  Dave Bautista  Zoë Saldaña  Vin Diesel  Bradley Cooper  Gwyneth Paltrow  Benicio del Toro  Josh Brolin  Chris Pratt 
Valmistustiedot
Valmistusmaa:  Yhdysvallat
Tuotantoyhtiö:  Marvel Studios
Levittäjä:  Walt Disney Studios Motion Pictures
Ensi-ilta:   2018-4-2323. huhtikuuta 2018 (Dolby Theatre)  2018-4-2525. huhtikuuta 2018 (Suomi)  2018-4-2727. huhtikuuta 2018 (Yhdysvallat)  
Kesto:  149 minuuttia
Alkuperäiskieli:  englanti
Budjetti:  316–400 miljoonaa dollaria
Tuotto:  2,048 miljardia dollaria
Edeltäjä:  Avengers: Age of Ultron
Seuraaja:  Avengers: Endgame
Aiheesta muualla
IMDb 
Elonet
AllMovie
 [ Muokkaa Wikidatassa ]   
Infobox OKNimi-testi OK: 
Avengers: Infinity War on vuonna 2018 ensi-iltansa saanut yhdysvaltalainen supersankarielokuva, joka perustuu Marvel Comicsin luomaan Kostajat-supersankariryhmään. Se on jatko-osa elokuville The Avengers (2012) ja Avengers: Age of Ultron (2015) sekä Marvel Cinematic Universen (MCU) yhdeksästoista elokuva ja kolmannen vaiheen seitsemäs elokuva. Elokuvan ohjasivat Anthony ja Joe Russo sekä käsikirjoittivat Christopher Markus ja Stephen McFeely. Keskeisissä rooleissa ovat Robert Downey Jr., Chris Hemsworth, Mark Ruffalo, Chris Evans, Scarlett Johansson, Benedict Cumberbatch, Don Cheadle, Tom Holland, Chadwick Boseman, Paul Bettany, Elizabeth Olsen, Anthony Mackie, Sebastian Stan, Danai Gurira, Letitia Wright, Tom Hiddleston, Idris Elba, Peter Dinklage, Benedict Wong, Pom Klementieff, Karen Gillan, Dave Bautista, Zoë Saldaña, Vin Diesel, Bradley Cooper, Gwyneth Paltrow, Benicio del Toro, Josh Brolin ja Chris Pratt. Elokuvassa Kostajien ja muiden sankareiden on estettävä Thanosta keräämästä kaikkia kuutta Ikuisuuskiveä Ikuisuuden rautahanskaan.
Elokuva julkistettiin lokakuussa 2014 nimellä Avengers: Infinity War – Part 1, ja toukokuussa 2015 Russon veljekset valittiin ohjaajiksi. Markus ja McFeely palkattiin käsikirjoittamaan elokuva, jonka inspiraatioina toimivat Jim Starlinin sarjakuva Ikuisuuden rautahanska (1991) sekä Jonathan Hickmanin sarjakuva Infinity (2013). Heinäkuussa 2016 Marvel paljasti, että elokuvan nimi on lyhennetty muotoon Avengers: Infinity War. Kuvaukset alkoivat Pinewood Atlanta Studiosilla, Fayetten piirikunnassa, Georgiassa tammikuussa 2017, lukuisten näyttelijöiden palatessa edellisistä elokuvista tuttuihin rooleihinsa. Kuvaukset päättyivät heinäkuussa 2017, kolme viikkoa ennen jatko-osan, Avengers: Endgamen, kuvausten alkua. Lisäkuvauksia tehtiin Skotlannissa, Englannissa, Atlantan keskustassa ja New Yorkissa. Se on 316–400 miljoonan dollarin budjetilla yksi maailman kalleimmista elokuvista.
Avengers: Infinity War sai maailmanensi-iltansa Los Angelesissa 23. huhtikuuta 2018. Elokuvateattereihin se ilmestyi Suomessa 25. huhtikuuta 2018 ja Yhdysvalloissa 27. huhtikuuta 2018. Elokuva sai erittäin myönteisen vastaanoton, ja arvostelijat ylistivät elokuvan näyttelijöitä (erityisesti Brolinia), visuaalisia erikoistehosteita ja tarinan tunteellisuutta, mutta moittivat joidenkin hahmojen roolien jäämistä pieneksi sekä elokuvan kestoa. Elokuva tuotti yli 2 miljardia dollaria lipputuloina, ja se on tällä hetkellä kaikkien aikojen viidenneksi eniten tuottanut elokuva. Maailmanlaajuisesti se tuotti avausviikonloppunaan 641 miljoonaa dollaria, joista 258 miljoonaa tuli Pohjois-Amerikasta. Tämä rikkoi sekä maailmanlaajuisen että Pohjois-Amerikan avausviikonloppuennätyksen. Elokuva sai myös Oscar-ehdokkuuden vuoden 2019 gaalassa parhaista erikoistehosteista ja Bafta-ehdokkuuden 72. British Academy Awards -gaalassa samasta kategoriasta. Jatko-osa, Avengers: Endgame, sai ensi-iltansa on 26. huhtikuuta 2019.